Отчетен доклад за дейността на НЧ”Светлина -1929”,с. Бял кладенец,общ. Нова Загора,през изминалата 2019г.

Уважаеми читалищни членове,скъпи приятели, на всички ни е известно ,че читалищата в България са незаменима опора на националната ни култура.Преди 90-сет години нашето читалище избра своята специфична мисия, като пазител на разпространител на българската култура.

Изминалата 2019-та година бе юбилейна.И през тази година всички участия на самодейците се свеждаха до едно:любов към изкуството и към всичко „българско и родно”.

Напредналата възраст на самодейците ,болестите и проблемите от всякакъв характер, не им попречиха да приключат една изключително активна и успешна година.

През изминалата година самодейците започнаха участията със празненството на св.Трифон Зарезан- любимецът на мъжете.

Традиция стана вече на жените самодейки да се включват в изработката на мартеници.Прекрасната изложба от мартеници красеше клубът ни и площадът в село.

Денят на самодееца и Баба Марта бяха отпразнувани съвместно.Музика и легенди присъстваха на този ден.

С много настроение бе наситен и празникът 8-ми март.

Самодейците ни представят нашите песни,традиции и обичаи достойно и с чувство на гордост.

Доказателство за това са успехите и наградите,който получават.

На общинските прегледи на читалищното любителско творчество в гр.Нова Загора, женската певческа група спечели първо място-диплом и грамота.

Участвайки във фолклорния събор и конкурс „С песните на Билчин юнак” в гр. Гурково самодейките отново спечелиха първо място.Наградени бяха с медал.

И в с. Еленово, самодейците упорити ,участвайки във фолклорен събор и конкурс, грабнаха награда за второ място.

Макар да се чувстваха претоварени с ангажирани ,на 11.05.2019г., петте самодейки а именно: Милка Колева,Руска Господинова,Митка Ненчева,Кера Павлова Марийка Андонова, вече години наред се включват в "Шарена новозагорска трапеза „ където се представят като истински майсторки в кулинарията.Получиха грамоти за участие и предметни награди.

И далечните дестинации не са пречка за участие на нашите самодейци.На 01.06.2019г.участваха във фолклорния фестивал”Тунджа пее и танцува” в гр.Елхово.Бяха наградени с грамоти за участие.

На 15.08.2019г.,бе открит „Дом на доброто” –в памет на пророка на народа дядо Влайчо.

На 06.10.2019г. самодейците се включиха в програмата за празника на Нова Загора – Петковден.

На 17.10.2019г. бе отпразнуван 90-сет годишен юбилей на Нашето читалище.Гости на празника бяха: Г-н Николай Грозев- кмет на общ.Нова Загора, г-жа Галя Захариева народен представител на 44-то народно събрание, г-жа Светла Стоянова –зам.кмет на общ.Нова Загора, и детска танцова група.

Самодейците ни поздравиха гостите с любими песни.

В кратка информация бяха представени етапите ,през който преминава творческият път на читалищната дейност и неговото развитие.

Празника завърши с чудесните изпълнения на децата от детската група.

На 27.12.2019г. отпразнуваха коледно-новогодишното тържество с много настроение и музика.

За целогодишната си дейност ръководството на читалището ни подържа връзка с кметството-партньор в дейността на читалището.

Ръководството на НЧ” Светлина -1929” в селото ни , благодари на всички самодейци за всеотдайността, оптимизма и упоритостта им.

Скъпи самодейци, поздравления за това,че не угасва вашият ентусиазъм, енергия и всеотдайност.

Запазете искрата на будителството жива и я предайте на поколенията!

Поклон пред вашият талант и дело!